หน้าปากซอย พบมิตร ถนนสุขุมวิท 39 เขตวัฒนา

มีไซต์งานก่อสร้างซึ่ง ไม่มีการคลุมวัสดุกันฝุ่นละอองรอบอาคารที่กำลังก่อสร้าง

กองทรายล้นออกมานอกไซต์งานก่อสร้าง และทรายลงไปอุดตันในท่อระบายน้ำ ซึ่งซอยนี้น้ำท่วมตลอดแม้ฝนตกเพียงเล็กน้อย

รถจักรยานยนต์จอดเกะกะในซอยตลอดเวลา

เมื่อมีรถขนวัสดุก่อสร้างเข้าไซต์งานก็จะจอดรถกีดขวางในซอย จนรถอื่น ๆ ในซอยเข้าออกไม่ได้ เมื่อขอให้ขยับรถก็ใช้เวลานานมาก และบ่อยครั้งที่เป็นแบบนี้

เนื่องจาก ซอยดังกล่าวเป็นซอยตัน ท้ายซอยเป็นโรงเรียน นักเรียนที่เดินเข้าออก เป็นอันตรายอย่างยิ่ง

ช่วงเย็น ๆ เวลาเลิกงานรถติด ก็จะมีรถของไซต์งานจอดปิดถนนไป 1 ช่องจราจร ในฝั่งทางออกไปถนนเพชรบุรี 38/1 ทำให้รถติดหนักมากขึ้นไปอีก

ไซต์งานนี้ไม่มีความปลอดภัย เมื่อเดือนที่แล้วมีเหตุทำให้คนงานเสียชีวิตไปหลายศพ

ขอความกรุณาเจ้าหน้าที่ซึ่งเกี่ยวข้องทุกฝ่าย ทั้งฝ่ายสิ่งแวดล้อม ฝ่ายโยธา ฝ่ายเทศกิจ สำนักระบายน้ำ ฝ่ายการศึกษา เจ้าหน้าที่ตำรวจจราจร เข้าตรวจตราอย่างเข้มงวดทุกวันด้วยครับ

อย่าให้ความมักง่ายของผู้รับเหมา และเจ้าของโครงการ สร้างความเดือดร้อนเสียหายแก่ชุมชน เพื่อนบ้าน นักเรียน ผู้ปกครอง และผู้สัญจร ไปมากกว่าที่เป็นอยู่ในอดีตและปัจจุบันเลย

ขอความกรุณาอนุเคราะห์เข้มงวดกวดขันอย่างหนักเป็นพิเศษด้วยครับ

ขอขอบพระคุณล่วงหน้าครับ